Seun (16) by skool in Stellenbosch gesteek | Netwerk24
Deur Malherbe Nienaber 20 Augustus 2019 20:28
Die Wes-Kaapse departement van onderwys het bevestig dat ’n gr. 8-leerling deur ’n gr. 9-leerling by ’n skool in Stellenbosch in die nek gesteek is.
Jessica Shelver, woordvoerder van die departement van onderwys, sê die leerling is in ’n bestendige toestand. Die skool het aangedui dat die voorval tussen periodes plaasgevind het.
“Die skool ondersoek wat tot die voorval aanleiding gegee het. Die vermeende aanvaller is intussen hangende ’n tugverhoor geskors,” sê Shelver.
Die nooddiens ER24 het Dinsdagmiddag in ’n verklaring bevestig dat ’n 16-jarige skoolseun na ’n hospitaal geneem is.
[STELLENBOSCH] – Schoolboy hospitalised after stabbing. https://t.co/ybRdRdCeRG @ewnupdates @eNCA @jour_maine @SABCNewsOnline @IOL @News24 @KFMza @_ArriveAlive @FatalMoves @KFMza @POWER987News @yfmtraffic @Netwerk24 pic.twitter.com/4hbUNHjoiD
— ER24 EMS (Pty) Ltd. (@ER24EMS) August 20, 2019
Paramedici het om 11:00 by die betrokke skool opgedaag, waar veiligheidswagte op die toneel was, sê Russel Meiring, ER24-woordvoerder.
“ ’n Seun wat ’n steekwond in die rug en gesig opgedoen het, is na ’n provinsiale hospitaal gebring,” sê hy.
Die polisie in die Wes-Kaap is bewus van die voorval, maar ’n saak is nog nie geopen nie.
Meer oor: Er24 | Stellenbosch | Skool | Kind | Messteek